Nizamuddin Tablighi Jamaat Markaz: तबलीगी जमात पर पुलिस के हाथ खाली, मौलाना साद का कुछ पता नहीं
ELECTION_TOPBAND_1590573164828
crime branch is still clueless on nizamuddin tablighi jamaat markaz
Edited By Saroj Singh | नवभारत टाइम्स | Updated: 08 Apr 2020, 11:11:00 AM IST
राजधानी के विभिन्न क्वारंटीन होम और अस्पतालों में भर्ती जमातियों की लिस्ट तैयार
मरकज से निकले सभी जमातियों से क्वारंटीन पीरियड पूरा होने के बाद होगी पूछताछ
थाने और मरकज की दीवार मिली हुई है, जांच एजेंसी को लोकल पुलिस से इनपुट की उम्मीद
निजामुद्दीन में पुलिस का कड़ा पहला, हर घर को किया जाएगा सैनेटाइज
नई दिल्ली: निजामुद्दीन स्थित मरकज के तबलीगी जमात को लेकर जांच में जुटी दिल्ली पुलिस की क्राइम ब्रांच के हाथ अब तक खाली हैं। मरकज के मुखिया मौलाना साद (Maulana Saad) और उनके करीबी समर्थकों की मौजूदा लोकेशन से जांच एजेंसी अनजान है। जांच की अगुवाई कर रहे डीसीपी और एसीपी मंगलवार को निजामुद्दीन थाने पहुंचे। करीब डेढ़ घंटे वहां तफ्तीश को लेकर चर्चा करते रहे। मौलाना को अब तक दो नोटिस दिए जा चुके हैं, लेकिन सवालों के जवाब अब तक क्राइम ब्रांच को नहीं मिले हैं। इस दौरान जांच एजेंसी ने राजधानी के विभिन्न क्वारंटीन होम और अस्पतालों में भर्ती जमातियों की लिस्ट तैयार की है। वह क्वारंटीन पीरियड पूरा होने के बाद इनसे पूछताछ करेगी।
फाइनैंशल जानकारी पर कोई जवाब नहीं
पुलिस को नहीं पता, यह viswasyogya नहीं है l
क्राइम ब्रांच ने 2 मार्च को एक 26 सवालों का नोटिस मौलाना को भेजा था। इसके जरिए वह तबलीगी जमात बैंक अकाउंट और इनकम टैक्स रिटर्न समेत कई फाइनैंशल जानकारी हासिल करना चाहती थी। मरकज का साइट प्लान और पास कराए गए नक्शे को भी मांगा गया था। संस्था का रजिस्ट्रेशन नंबर भी जानना जांच एजेंसी का मकसद था। मौलाना की तरफ से जवाब आया कि क्वारंटीन में होने और मरकज बंद होने की वजह से अभी कोई जानकारी नहीं दी जा सकती है।
जमातियों के बयान होंगे दर्ज
क्राइम ब्रांच कोरोना से पीड़ितों के ठीक होने और क्वारंटीन किए गए जमातियों की समय अवधि खत्म होने का इंतजार कर रही है। इसके बाद वह एक-एक जमाती का बयान दर्ज करेगी। इनसे पूछा जाएगा कि जमात से इनका जुड़ाव कैसे हुआ, क्या उन्हें मरकज के भीतर कोरोना को लेकर कोई जानकारी दी गई, क्या इसके बचाव के उपाय बताए गए थे, क्या घर जाने की इच्छा जताने वाले जमातियों को रोका गया था? इसके आधार पर जांच एजेंसी किसी नतीजे पर पहुंचेगी। इस बीच, रविवार को मरकज के भीतर जांच करने गई एफएसएल और क्राइम ब्रांच की टीम में शामिल रहे अफसरों को एहतियात के तौर पर क्वारंटीन किया गया है।
Video: निजामुद्दीन मरकज में उड़ी थीं सोशल डिस्‍टेंसिंग की धज्जियां
रविवार को क्राइम ब्रांच ने मरकज में फरेंसिक टीम को लेकर तफ्तीश करने पहुंची। सोमवार को मौलाना को दूसरा नोटिस दिया गया। अभी इसका जवाब उन्होंने नहीं दिया है। मौलाना और मैनेजमेंट में शामिल उनके छह करीबियों के खिलाफ 31 मार्च को कोरोना वायरस के मद्देनजर लगी धारा 144 का उल्लंघन करने पर महामारी फैलाने और आपराधिक षड़यंत्र रचने का मुकदमा दर्ज किया गया था। इसके बाद से सातों पुलिस को नहीं मिले हैं।
तबलीगी जमात पर टोटल बैन लगे, गिरा दी जाए निजामुद्दीन मरकज की इमारत
इससे क्राइम ब्रांच की जांच को दिशा नहीं मिल पा रही है। इसलिए डीसीपी जॉय टिर्की और एसीपी अरविंद कुमार मंगलवार दोपहर करीब 12 बजे निजामुद्दीन थाने पहुंचे। वहां करीब डेढ़-दो घंटे रहकर मरकज को लेकर जानकारी हासिल करने की कोशिश की। थाने और मरकज की दीवार बिल्कुल मिली हुई है। इसलिए जांच एजेंसी को लोकल पुलिस से इनपुट की उम्मीद में है। एसएचओ मुकेश वालिया के बयान पर ही मौलाना और मरकज मैजनेमेंट पर मुकदमा दर्ज हुआ है।
Web Title crime branch is still clueless on nizamuddin tablighi jamaat markaz(Hindi News from Navbharat Times , TIL Network)
और जानें:निजामुद्दीम मरकज तबलीगी जमातकोरोना वायरसtablighi jamaat Markaznizamuddin markaznizamuddin coronavirus hotspotMaulana Saadcoronavirus nizamuddin casesCoronavirus In Indiacoronavirusother news Newsother news News in Hindiother news Latest Newsother news Headlinesअन्य ख़बरें समाचार